After Tomorrow…หลังจากวันพรุ่งนี้

By Deppdeppfan

...

...

...

เขาอยู่ในห้อง...

ห้องน้ำแบบยุโรปกรุด้วยกระเบื้องสีขาวไม่มีลวดลาย เครื่องตกแต่งและอุปกรณ์ในห้องน้ำทุกชิ้นเป็นสีขาว ตั้งแต่อ่างอาบน้ำขนาดใหญ่ สายยางฉีดน้ำ ไปจนถึงที่วางสบู่กระเบื้องเคลือบสีขาว

“ท่าทางจะชอบสีขาวมากๆเลยนะคุณ” เขาตั้งข้อสังเกตเมื่อเดินตามเจ้าของบ้านเข้ามาในห้องน้ำ อีทึกเปิดน้ำอุ่นจนเต็มอ่าง หยิบขวดบรรจุผงสบู่หอมสองขวดยื่นให้

เป็นอีกครั้งที่ชายหนุ่มเปิดโอกาสให้เขาได้เลือก

หลังจากที่ใช้เวลาในการเลือกสบู่สองกลิ่นอยู่เกือบนาทีเพื่อจะดื่มด่ำกับอ���ิสิทธิ์ใหม่ที่เพิ่งเคยได้รับ ฮีชอลก็เลือกสบู่หอมมาเทลงในอ่าง กลิ่นสบู่หอมสดชื่นคล้ายกลิ่นยูคาลิปตัสจางๆปนกลิ่นหอมของทุ่งหญ้าในวันที่ท้องฟ้าสดใส

เขาเหลือบมองคนยืนกอดอกพิงผนังแว่บหนึ่ง...บางที “งาน” ของเขาอาจจะต้องเริ่มจากที่นี่กระมัง...

ฮีชอลปลดกระดุมเสื้ออย่างช้าๆ ค่อยๆวางเสื้อตัวบางพาดขอบอ่างอย่างอ้อยอิ่ง จากนั้นจึงจัดการปลดเปลื้องกางเกงขาสั้นด้วยลีลาที่กระตุ้นอารมณ์ “ลูกค้า” มานักต่อนัก อีทึกขยับตัวเข้ามาใกล้ มืออุ่นโอบร่างเปล่าเปลือยให้ลงไปแช่ในอ่างน้ำสบู่อุ่นหอม ตัวเองนั่งลงที่ขอบอ่าง ห้อยขาแช่น้ำโดยไม่สนว่ากางเกงขายาวจะเปียกไปเท่าไหร่

“จะอาบน้ำมันต้องถอดเสื้อผ้านะคุณ” เสียงบอกเบามีนัยยั่วเย้า มือบางลากไล้กางเกงสีขาวที่เปียกโชกขึ้นไปเรื่อยๆ ชายหนุ่มมองการกระทำนั้นด้วยสายตากึ่งดุกึ่งขำ

“หันหลังไปแล้วนั่งนิ่งๆได้มั้ย?” อีทึกบอก ลงท้ายประโยคด้วยคำถามอีกครั้ง ฮีชอลชะงักก่อนยักไหล่...ผู้ชายคนนี้ดูเหมือนมี “ขั้นตอน” มากมายที่ต้องทำกว่าจะบรรลุจุดหมายได้

แต่ก็เอาเถอะ ในเมื่อเป็น “ลูกค้า” เขาก็ต้องสนองความต้องการนั้นตามขั้นตอนที่ลูกค้าเป็นผู้กำหนด จะมาก จะน้อย หรือจะอย่างไร นั่นไม่ใช่เรื่องที่เขาต้องคิด

เพราะว่า “ลูกค้า” คือ “พระเจ้า” ยังไง

ฮีชอลหันหลังให้ ลองนั่งนิ่งๆอย่างที่เขาบอก แล้วก็ต้องประหลาดใจเมื่ออีกฝ่ายใช้ผ้าขนหนูชุบน้ำขัดแผ่นหลังให้อย่างเบามือ

“ดีขึ้นมั้ย?” เสียงถามเหมือนหมอถามอาการคนไข้หรือผู้ใหญ่ถามเด็กเล็กๆ ฮีชอลหันไปมองคนที่เอาจริงเอาจังกับงานที่ทำอยู่

“ผิดหน้าที่แล้วมั้ง นั่นน่ะมันงานของผมต่างหาก”

ไม่มีคำตอบจากอีทึก นอกจากยิ้มอ่อนๆที่เขาเริ่มจะคุ้น ฮีชอลหลับตาลง รู้สึกแปลกกับการถูกปรนนิบัติเป็นครั้งแรกในชีวิต...ความรู้สึกแบบนี้เอง...มิน่า ลูกค้าของเขาถึงชอบการบริการแบบนี้นัก แต่สิ่งที่แตกต่างก็คือ “การให้บริการ” ของเขาไม่ได้ใส่เสื้อผ้าครบชุดแล้วนั่งเพียงแค่ขอบอ่าง แต่เป็นการบริการที่ถึงอกถึงใจกว่านั้นในอ่างน้ำใบเดียวกัน

���าพต่างๆผุดขึ้นมาในสมองทำให้ร่างกายที่เริ่มจะผ่อนคลายกลับเครียดเกร็งขึ้นมาอีกจาก “มโน���าพ” ที่เร้าอารมณ์นั้น น้ำอุ่นจัดและสัมผัสที่กระทบผิวกระตุ้นความรู้สึกตามธรรมชาติให้เพิ่มมากขึ้น...

อึทึกหยุดมือที่กำลังขัดถูไหล่ลาดลง

“ปล่อยตัวตามสบาย อย่าเกร็ง...หายใจลึกๆ ลองสูดกลิ่นสบู่นี่ก็ได้...” เสียงบอกช้าๆเป็นจังหวะให้ทำตาม เขาค่อยรู้สึกว่าความเร่าร้อนทางอารมณ์เริ่มลดลง ความสบายและผ่อนคลายเข้ามาแทนที่...สบาย...จบแทบอยากหลับเดี๋ยวนั้น

“เสร็จแล้ว” เสียงบอกเบานุ่มแบบเดิม อีทึกก้าวออกมาจากอ่าง กางเกงขายาวเปียกน้ำลู่แนบเนื้อ เสื้อตัวยาวก็เปียกมาเกือบครึ่งตัวรัดรั้งสัดส่วนงดงามราวรูปปั้นจากประติมากรชั้นครู ดวงตากลมโตตวัดมอง���าพนั้น อยู่ๆก็รู้สึกว่าหน้าร้อนผ่าว

ทั้งๆที่เห็นสิ่งเหล่านี้มานักต่อนัก ทั้งๆที่ได้สัมผัสกับมันอยู่ทุกเมื่อเชื่อวันจนเรียกได้ว่าชินชา...แต่ทำไม���าพของชายหนุ่มที่ยืนตรงหน้าถึงทำให้เขารู้สึก...ทั้งอยากเข้าไปสัมผัส แตะต้อง ค้นหาความงดงามในส่วนที่ยังถูกปดปิด���ายใต้เสื้อผ้าชุ่มน้ำนั้น...

ความคิดนั้นทำให้เขารีบเบือนสายตาหนีทันที ความผ่าวร้อนของใบหน้ากับเสียงหัวใจที่เต้นแรงทำให้เขาเขยิบตัวหนีเมื่อชายหนุ่มเดินเข้ามาใกล้

เป็นครั้งแรกที่เขาหนี “ลูกค้า”

ผ้าเช็ดตัวสีขาวเนื้อนุ่มผืนหนาถูกคลี่คลุมร่างเปลือยเปล่าอย่างนุ่มนวล

“ถ้าคุณง่วงก็ไปนอนเสียอีกตื่นก่อน แล้วผมค่อยพาออกไปดูอะไรข้างนอก”

ประโยคนั้นไปคนละทางกับสิ่งที่เขาคิด ฮีชอลรู้สึกละอายวาบ...เพราะเขาเคยแต่คลุกคลีกับเรื่อง “แบบนั้น” หรือ ถึงทำให้เขามีความคิดที่น่าละอายแบบนั้นอยู่ในหัวตลอดเวลา ในขณะที่อีกฝ่ายดูจะไม่คิดแบบที่เขาคิดเลยแม้แต่น้อย

ถ้าเป็นแบบนั้นแล้ว อีทึกจะพาเขามาที่นี่ด้วยทำไม?

ฮีชอลหลบสายตายิ้มๆนั้น ถามอุบอิบ

“ข้างนอกมีอะไรน่าดู”

“มีตั้งเยอะแยะ ทั้งร้านค้า ผู้คน หรือทิวทัศน์ อย่างทะเลสาบที่คุณเห็นนั่นก็มีปลาแปลกๆสวยๆ มีสวนดอกไม้ สนามเด็กเล่น ที่ตลาดมีร้านขายของ เสื้อผ้าสวยๆ ของใช้ อาหาร มีร้านกาแฟพื้นเมืองที่อร่อยมากๆ คุณต้องลองไปชิม”

คำบอกเล่ากึ่งโฆษณาเรียกความสนใจได้ไม่น้อย คนที่เริ่มง่วงตาโตขึ้นทันที

“งั้น ออกไปเลยได้มั้ย?”

อีทึกยิ้มเอ็นดูท่าทางกระตือรือร้นเหมือนเด็กๆนั้น

“ได้ คุณไปแต่งตัวเสีย มีเสื้อในตู้...รอสักครู่ ขอผมอาบน้ำก่อน”

ชายหนุ่มหันหลังให้ จัดการธุระของตัวเองโดยไม่ได้สนใจคนที่ยังยืนมองนิ่ง

เสื้อสีขาวเปียกน้ำถูกถอดพาดไว้บนราวแขวน เผยสัดส่วนสวยงามราวได้รับการสรรค์สร้างจากเส้นสายที่สมบูรณ์แบบที่สุดของพระเจ้า มือเรียวสวยชะงักเมื่อมือบางสอดเข้ามาแตะตรงเอว เสียงบอกราวกระซิบ

“ผมช่วย...”

อีทึกหันกลับมามองคนพูด ยังคงรักษาความอ่อนโยนบนสีหน้าไม่เปลี่ยนแปลงเมื่อแตะหลังมือขาวซีดที่สั่นไหวนั้น

“ทำไมถึงต้องทำแบบนี้?” เสียงถามอ่อนโยนเหมือนสีหน้าทำให้ความละอายวาบขึ้นอีกครั้ง

“มันเป็นหน้าที่ของผม”

“หน้าที่อะไร?”

“หน้าที่...” เสียงเบาหวิวขาดหาย ดวงตาสั่นไหวแปรเป็นวาววับเมื่อบอกเสียงกระด้างขึ้น

“หน้าที่ที่คุณซื้อผมมา ผมก็ต้อง “ตอบแทน” ค่าจ้างนั้นให้ดีที่สุดไม่ใช่หรือ?” น้ำเสียงปวดร้าวระคนเยาะหยัน ไม่ว่าคนตรงหน้านี้จะทำดีแค่ไหน จะสุ���าพยังไง แต่ลงท้ายความจริงก็คือว่า “เขา” เป็นนายเงินที่ได้จ่ายเงินเพื่อเป็นเจ้าของฮีชอลแล้วอยู่ดี

อีทึกส่ายหน้า

“คุณไม่มี “หน้าที่” ที่นี่...ผม “เอาตัว” คุณมาก็จริง แต่ไม่ใช่เพื่อให้ทำแบบนี้...แน่นอน” คำหลังเน้นหนัก

ฮีชอลอึ้ง...ไม่ใช่เพื่อให้ทำแบบนี้... คนอย่างเขาจะทำอะไรอื่นได้นอกจาก “เรื่องแบบนี้” ?

มืออบอุ่นรวบมือบางสั่นไหวออกจากเอว จูงไปจนถึงหน้าห้องน้ำ บอกอ่อนโยน

“แต่งตัวเสีย อยู่แต่ในห้องไม่ดีหรอก มีอะไรน่าสนใจข้างนอกอีกเยอะ ผมสัญญาเลยว่าคุณต้องชอบบรรยากาศ “ข้างนอก” มากกว่าในห้องนี้แน่”

ประตูห้องน้ำปิดลงอีกครั้งเมื่อฮีชอลออกมายืนข้างนอก เสียงน้ำไหลเบาๆราวกับเซาะเข้าไปถึง���ายในจิตใจที่สับสนและอ่อนไหว

พระเจ้า...

นี่ไม่ใช่ความฝันใช่มั้ย?

ขออย่าให้ทั้งหมดนี้เป็นเพียงแค่ความฝันเลย

...

...

...

เขาอยู่ นอก ห้อง...

นอกห้องเต็มไปด้วยแสงแดดเจิดจ้าสะท้อนสีสันสดใสของสรรพสิ่งรอบตัว สีเขียว สีฟ้า สีแดง สีเหลือง...นอกห้องมีคนมากมายกว่าในห้อง มีกิจกรรมน่าสนใจหลากหลายที่เขามองดูด้วยความตื่นตาตื่นใจ ผู้คนนับร้อย ร้านค้านับสิบ ความอึกทึกจากแสง สี เสียงแห่งธรรมชาติทำให้เขาอยากมีตาเพิ่มซักสิบคู่เพื่อจะมองเห็นทุกอย่างได้ทั้งหมดไปพร้อมๆกัน

ฮีชอลแหงนมองสิ่งรอบตัวอย่างตื่นเต้น ใบหน้ามีแววสนุกสนานเต็มที่ แขนสองข้างคล้องถุงใส่ของที่ซื้อมาจากสารพัดร้านค้า ระยะทางที่เดินมายาวนานกับแสงแดดร้อนแรงที่สาดกระทบผิวไม่ทำให้หงุดหงิดหรือเหนื่อยหน่าย หลายครั้งที่เขาเข้าร้านโน้นออกร้านนี้ สำรวจดูทุกสิ่งอย่างสนใจและทึ่ง หลายสิ่งที่เขาไม่เคยเห็น หลายอย่างที่เขาไม่เคยสัมผัส

ข้างนอกนี้ดีกว่าในห้องจริงๆด้วย

เขายังคงเดินต่อไป นานๆครั้งจึงจะเหลียวมองคนที่เดินตามมาห่างๆ ร่างสูงโปร่งเอามือล้วงกระเป๋ากางเกงมองดูเขาด้วยท่าทางสบายๆ ไม่มีทีท่าเบื่อหน่ายหรือรำคาญใจ ไม่ว่าเขาจะเดินเข้าเดินออกร้านไหน อีทึกก็เพียงตามไปรอเงียบๆ ถ้าเขาซื้อของ ชายหนุ่มก็เพียงแต่จ่ายเงินโดยไม่บ่น

"หิวมั้ย?" เสียงนุ่มๆถามขึ้นเมื่อเขาวิ่งกลับมาหา หลังจากเดินนำหน้าไปไกล ฮีชอลพยักหน้าด้วยความรู้สึกที่แท้จริงเป็นครั้งแรก

"หิว มากด้วย" เขาตอบเสียงใส ยังคงยิ้มพรายแม้ความร้อนจะทำให้หน้าผากชื้นเหงื่อ อีทึกใช้ผ้าเช็ดหน้าสีขาวเช็ดให้อย่างเบามือ

"มีร้านอาหารตรงโน้น คุณอยากกินอะไร?"

"ข้าวผัด" หลังจากคิดอยู่นานก็จบลงที่อาหารจานซ้ำซากที่เขากินเกือบทุกวัน คำตอบนั้นไม่ได้รับการท้วงติง อีทึกปล่อยให้เขาสั่งข้าวผัดตามต้องการในขณะที่ตัวเองสั่งอาหารหลากหลายที่บางอย่างฮีชอลก็ไม่รู้จัก

เมื่อได้เห็นสิ่งที่แตกต่าง ข้าวผัดที่สั่งมาแต่แรกก็ถูกแทนที่ความสนใจด้วยอาหารแปลกใหม่ตรงหน้า

"อร่อยจัง" เขายิ้มกว้าง รู้สึกมีความสุขขึ้นมาได้ง่ายๆและเป็นธรรมชาติ อีทึกยิ้มให้ ท่าทางพอใจที่เห็นเขายิ้มออกมาได้จากความรู้สึกจริงๆ

"คุณไม่กินเหรอ?" ฮีชอลตั้งคำถามเขินๆเมื่อเห็นว่าอาหารหลายอย่างพร่องไปด้วยฝีมือเขา อีทึกได้กินอะไรบ้างรึเปล่าเขาก็ไม่ได้สังเกต

"ผมไม่หิว" เสียงตอบอ่อนๆเหมือนเคย ซึ่งคนฟังรู้ว่าไม่ใช่ข้ออ้างตามมารยาท ท่าทางชายหนุ่มแสดงว่าไม่หิวจริงๆ ฮีชอลไม่เซ้าซี้ แต่ลดความเร็วในการกินของตัวเองให้ช้าลงเมื่อรู้สึกว่าออกจะข้ามหน้าข้ามตา "เจ้ามือ" มากไปหน่อย

"ผมไม่เคยได้กินอาหารแบบนี้เลยนะ รู้มั้ย?"

อยู่ๆเขาก็นึกอยากพูดในสิ่งที่เขาไม่คิดจะเล่าให้ลูกค้าคนไหนฟังมาก่อน เพราะรู้ว่าถึงจะเล่าก็ไม่มีใครสนใจฟัง สิ่งเดียวที่คนเหล่านั้นสนใจก็คือการบริการที่ดีที่สุดเพื่อให้คุ้มกับเงินที่พวกเขาจ่ายไป

"ที่จะหวังได้ออกมานั่งหรูๆ หรือแค่มีเวลาละเลียดกาแฟเก๋ๆซักแก้ว เดินกินขนมมองดูผู้คนแบบนี้น่ะ แค่ฝันยังทำไม่ได้เลย นอกจากเจอแขกใจดีพาออกมานั่นก็อีกเรื่อง แต่พวกนั้นก็ไม่ได้ใจดีถึงแค่นี้หรอกนะ" คำบอกเล่าทอดถอน

"เพราะหลังจากนั้น เราต้องเป็นฝ่าย "ตอบแทน" ความใจดีนั้นอย่างหนักเลยแหละ" ฮีชอลแค่นยิ้มมุมปาก ตวัดสายตามอง "คนใจดี" อีกคนที่นั่งจิ้มเศษอาหารในจานเล่น

"คุณจะเรียก "ค่าตอบแทน" จากผมยังไงบ้างล่ะ?"

มือที่เขี่ยอาหารในจานชะงัก ดวงตายาวรีมีแววล้ำลึกเมื่อเงยขึ้นสบตาคนถาม

"เอาแบบนี้ได้มั้ย ผมขอให้คุณเลิกคิดว่าคุณเป็นใคร ผมเป็นใคร แล้วเราเจอกันแบบไหน...ผมขอให้คุณคิดว่าผมพาคนชอบพอกันมาเที่ยว มาแชร์สิ่งสวยงามให้คุณได้เห็น ได้สัมผัส มีความสุขกับมันให้เต็มที่--"

"เพื่ออะไร?" ฮีชอลย้อนเสียงกระด้าง

"คุณจะให้ผมมีความสุขแบบนี้ไปเพื่ออะไร? เพื่อเป็นแรงในการมีชีวิตอยู่ เพื่อให้รู้ว่ายังมีโลกข้างนอกที่สวยงามกว่าชีวิตจริงที่ผมต้องทนอยู่ทุกวัน หรือเพื่อให้ผมทรมานมากกว่าเดิมด้วยความกระหายที่จะมีชีวิตแบบนี้ต่อไปเรื่อยๆ...เพื่ออะไร?"

คำพูดติดต่อกันเป็นชุดด้วยอารมณ์ที่อัดอั้นมานาน ดวงตาเป็นประกายวับด้วยหยาดน้ำที่เขาพยายามบังคับไม่ให้หยดลง

ดวงตาที่เคยอ่อนโยนเสมอของอีทึกเปลี่ยนเป็นเข้มขึ้น

"เพื่อให้คุณรู้ว่าคุณมีสิทธิ์เต็มที่ในฐานะมนุษย์คนหนึ่งที่จะเลือกใช้ชีวิตของตัวเองได้อย่างเสรี คุณอยู่ในห้องกระจกมาตลอด กระจกที่ไม่เคยสะท้อนอะไรนอกจากความสิ้นหวังในจิตใจของคุณเอง ผมพาคุณออกมาข้างนอกเพื่อให้คุณเห็นว่า มีทางเลือกอื่นที่คุณสามารถเลือกเดินได้มากกว่าการขังตัวเองอยู่ในห้องกระจกนั่น"

"พระเจ้าไม่ได้ยุติธรรมขนาดให้โอกาสกับทุกคนอย่างเท่าเทียมกันขนาดนั้นหรอก" ฮีชอลว่าอย่างดื้อดึง รู้สึกอับอายราวกับตัวเองถูกตีแผ่ออกเป็นชิ้นด้วยคำพูดและสายตาคู่นั้น

"พระเจ้าวางมนุษย์ทุกคนไว้ที่จุดเริ่มต้น ทรงวางเส้นทางต่างๆไว้ข้างหน้า สุดแล้วแต่ว่ามนุษย์คนนั้นจะเลือกเดินในเส้นทางไหน"

ดวงตาที่มองมามีแววอ่อนโยนอีกครั้ง

"พระองค์ได้ยินทุกคำ���าวนา และจะทรงช่วยเหลือทุกคนเสมอ"

รอยยิ้มบนใบหน้าของชายหนุ่มสว่างนัก

"รวมถึงตัวคุณเองด้วย"

เขาจ้องมองใบหน้าเกลื่อนรอยยิ้มนั้นนิ่ง เสี้ยวหนึ่งในหัวใจยังนึกสงสัย

พระเจ้า...

จริงหรือที่จะทรงช่วยผมด้วย

ได้โปรดช่วยให้ผมพบทางเลือกที่ดีกว่าเดิมด้วยเถิด

...

...

...

...

...

...

เขากลับมาในห้อง...

ห้องสีขาวสว่างโล่งที่ถูกแทนที่ด้วยความมืดของรัตติกาล แต่ถึงกระนั้นสีขาวของห้องก็ยังทำให้มองเห็น���าพต่างๆได้ลางๆ

สีขาว เป็นสีที่ให้ความสว่างได้ในตัวเอง แม้อยู่ในความมืด

ในห้องมืดนี้ สีขาวเป็นสีที่นำทางให้เขาเดินได้โดยไม่ชนเครื่องเรือนในห้อง

แสงไฟสว่างขึ้นเมื่อเขาเดินมาถึงกลางห้อง คนเดินตามหลังมานั่นเองเป็นคนเปิดไฟให้ ฮีชอลหมุนตัวมาเผชิญหน้า

"กินข้าวอีกไหม?" คำถามอ่อนโยนเอาใจ แต่ความรู้สึกแย่ๆจากเมื่อตอนกลางวันทำให้เขาส่ายหน้า

"ผมอยากอาบน้ำ"

เขาใช้เวลาอาบน้ำไม่นาน เมื่อกลับออกมาอีกครั้งก็เห็นอีทึกนั่งพิงหัวเตียงอ่านหนังสือเล่มบางอย่างตั้งใจ ฮีชอลเดินลงส้นหนักนิดหนึ่งเพื่อเรียกความสนใจ ได้ผล...ชายหนุ่มเงยหน้าขึ้นมอง

"เรามาคุยเรื่องของเราได้แล้ว" เขาเริ่มต้นอย่างไม่มีปี่ไม่มีขลุ่ย ตาสบตายาวรีตรงๆไม่มีแววสะทกสะท้าน อีทึกเลิกคิ้วแทนคำถาม ทำให้เขาตวัดเสียงห้วน

"ผมต้องตอบแทนความใจดีของคุณในวันนี้ยังไงบ้าง?"

ร่างโปร่งล้มตัวลงนอนราบไปกับเตียง ถอนหายใจยืดยาวคล้ายอ่อนอกอ่อนใจกับสิ่งที่ได้ยิน

"คุณอยากทำแบบนั้นจริงๆใช่มั้ย? อยากให้ผมทำเหมือนกับที่คนอื่นๆทำกับคุณจริงๆใช่มั้ย?" ชายหนุ่มหันมาสบตา ตั้งคำถามจริงจัง

ฮีชอลเสียววูบในช่องท้อง รู้สึกถึงความสั่นไหวของอวัยวะ���ายในเหมือนทุกครั้ง ทุกคืนที่เขาต้องทำแบบนี้ อีทึกมองดูปฏิกิริยานั้นราวกับรู้ซึ้งไปถึงจิตใจที่กำลังสั่นระรัวอยู่ตอนนี้ มือเรียวตบที่นอนข้างตัว

"มานี่มา"

เขามองที่ว่างนั้นสลับกับคนเรียก รู้สึกคอแห้งเป็นผง เขาพยายามกลืนน้ำลายเหนียวหนับฝืดคอ ทำไมล่ะ นี่เป็นงานของเขา เป็นสิ่งที่เขาต้องทำ มันก็เหมือนกับทุกครั้ง...กับทุกคน...

ไม่เห็นจะต่างกันตรงไหน!

ร่างโปร่งบางก้าวขึ้นเตียง แล้วก็ถูกดึงให้ล้มลงทันใด ร่างสูงโปร่งพลิกตัวคร่อมทับด้านบน

เหมือนกับทุกครั้ง...กับทุกคน...

ลมหายใจอุ่นรินรดแก้ม เมื่อใบหน้าหล่อเหลานั้นก้มลงมาเรื่อยๆ ฮีชอลหลับตาลง ละทิ้งทุกสิ่งให้กับโชคชะตาและสวรรค์เบื้องบน

พระเจ้า...

ได้โปรด.........

...

...

...

"คุณจะให้โปรดทำ...หรือโปรดอย่าทำล่ะ?"

เสียงนุ่มเอ่ยถามท่ามกลางความเงียบ เขาลืมตาช้าๆ เห็นใบหน้าเจือยิ้มลอยอยู่ใกล้ๆ...แค่ใกล้ แต่ไม่ล่วงเลยมากกว่านั้น

"คุณ?" เขามองหน้าอีกฝ่ายงงๆ อีทึกยืดตัวขึ้น ใช้แขนยันตัวเองไว้เมื่อก้มมองคนใต้ร่างอย่างขำขัน

"ทำหน้าเหมือนปลาสำลักน้ำแบบนี้ใครจะไปทำอะไรลง เวลาอยู่กับคนอื่นทำหน้าแบบนี้รึเปล่า?"

คำถามนั้นเท่ากับการดูหมิ่นกันอย่างร้ายแรงในความรู้สึกของฮีชอล เขาตาลุกวาว ผลักคนที่คร่อมบนตัวเขาออกอย่างแรง

“ออกไปนะ! ออกไป!”

อีทึกไม่สะทกสะท้าน ไม่แม้แต่จะขยับเขยื้อนทั้งที่ฮีชอลใช้กำลังทั้งหมดที่มี มือใหญ่รวบข้อมือบางเอาไว้ทำให้เขายิ่งดิ้นอย่างขัดใจ

“ปล่อย!!” เสียงขู่ฟ่อไม่ได้ทำให้เกิดอะไรมากไปกว่าเสียงหัวเราะขำขันตอบกลับมา อีทึกกดร่างแบบบางให้นอนลงอีกครั้ง และโดยที่เขาไม่ทันตั้งตัว ริมฝีปากอุ่นจัดก็ประทับลงรวดเร็ว

ฮีชอลตาเบิกโพลง

จูบนั้นไม่ได้ให้อารมณ์ร้อนแรงแห่งเสน่หา ไม่ได้ปลุกเร้าความต้องการให้โหมกระพือ ไม่ได้เร่งเร้าเอาแต่ใจตัวเอง แต่มันก็เป็นจูบที่ทำให้เขารู้สึกเหมือนกำลังถูกหลอมละลายอย่างช้าๆ เป็นจูบที่อบอุ่น อ่อนหวาน และนุ่มนวลเหมือนการดื่มช็อคโกแลตอุ่นจัดในตอนเช้าของวันที่อากาศหนาว

อีทึกถอนจูบ ก้มลงมองเขาที่ทำหน้าเหมือนถูกถอดวิญญาณออกไปพร้อมกันด้วย ดวงตายาวรีเป็นประกายขบขันเมื่อก้มลงมาอีกครั้ง คราวนี้ที่หมายเป็นแก้มสองข้างที่แดงก่ำ

“ผมรู้แล้วว่าคนชอบคุณมากๆเพราะอะไร” ชายหนุ่มกระซิบล้อเลียน “เพราะเวลาคุณอาย คุณน่ารักแบบนี้นี่เอง”

อาย?....เขาน่ะหรือ?

เมื่อไหร่กันที่เขาเคยรู้สึกแบบนั้นเวลาทำงาน นอกจากการแสดงท่าเขินอายจากการปรุงแต่งแล้ว เขาไม่เคยรู้สึกแบบนั้นจากใจจริงเลยสักครั้ง!

เขาชาชินกันเรื่องแบบนี้เกินกว่าจะอาย

แต่ความร้อนกับความรู้สึกวูบวาบบนใบหน้าแล้วก็เสียงหัวใจที่เต้นรัวแรงนี่ล่ะ?

เขารู้สึกอายจริงๆเป็นครั้งแรก

“ยังอยากจะว่า “เรื่องของเรา” ต่ออีกมั้ย?” เสียงถามแผ่วๆ ใบหน้าหล่อเหลาเขยิบมาใกล้อีกนิด คราวนี้เขาหันหน้าหลบ รีบบอกเสียงตะกุกตะกัก

“ผมง่วง...นอนแล้ว”

อีทึกยิ้มมากขึ้นเมื่อได้ยินแบบนั้น ชายหนุ่มกดจมูกลงกับแก้มสีจัดอีกครั้งก่อนจะยืดตัวขึ้นให้ฮีชอลเขยิบตัวนอนให้สบาย ผ้าห่มผืนหนาถูกเลื่อนคลุมให้พร้อมกับริมฝีปากแตะแผ่วๆที่หน้าผาก

“ราตรีสวัสดิ์ คุณลูกแมว”

ชายหนุ่มที่นอนข้างๆหลับไปแล้ว แต่เขาที่บอกว่าง่วงยังลืมตาโพลงอยู่ในความมืด มือบางแตะริมฝีปากตัวเอง ความคิดสับสน ล่องลอย

พระเจ้า...

ทั้งหมดนี้เป็นเพียงการปลอบใจจากพระองค์รึเปล่า?

ถ้านี่คือความฝัน...ขออย่าให้ผมต้องตื่นมาพบกับความจริงเลย

...

...

...

เขาอยู่ในห้อง...

ห้องสีขาวสว่างด้วยแสงของอรุณรุ่ง เขานอนอยู่บนเตียงนุ่ม กำลังขดตัวซุกไออุ่นจากคนที่นอนชิดใกล้ ดวงตาสีนิลลืมขึ้นช้าๆ นึกทบทวนเรื่องที่ผ่านมาทั้งหมดอย่างระแวง

ทั้งหมดเป็นเพียงความฝันรึเปล่านะ?

ร่างสูงข้างตัวเขาขยับนิดๆ เสียงถอนหายใจยาวโดยไม่รู้สึกตัวทำให้ความยินดีแผ่ซ่าน

เขาไม่ได้ฝัน ทั้งหมดเป็นเรื่องจริง...เขาได้ออกมาจากโลกอันมืดมนขมขื่น มาสู่ความสว่างไสวอันหอมหวาน เขาได้พบกับคนที่มองเห็นเขาเป็นมากกว่าเครื่องสนองความต้องการของร่างกาย คนที่ปฏิบัติต่อเขาเทียบเท่ากับมนุษย์คนหนึ่ง คนที่แสนจะอ่อนโยน ใจดี...คนที่ยังคงหลับอยู่ข้างเขาตอนนี้...

อีทึก...

ฮีชอลพลิกตัวเพื่อจะมองหน้าชายหนุ่มให้ถนัด แต่แค่ขยับตัวนิดเดียว ดวงตาในกรอบตายาวรีก็ลืมขึ้นทันที คำทักทายแรกที่เขาได้รับคือยิ้มสว่างใสพร้อมจูบเร็วๆที่ริมฝีปาก

“อรุณสวัสดิ์ คุณลูกแมว”

ฮีชอลหน้าแดง จึงได้ยินคำถามยั่วเย้า

“แบบนี้แปลว่าไม่เคยมีใครมอร์นิ่งคิสด้วยล่ะสิ?”

มอร์นิ่งคิส...

จะเคยรึเปล่าเขาก็ไม่รู้ แม้จะมีหลายครั้งที่เขาตื่นขึ้นมาพร้อมกับใครบางคน แต่กิจกรรมในตอนเช้าก็ไม่ได้ต่างจากคืนที่ผ่านมา จบลงที่ความเหนื่อยอ่อน นอนเอาแรงอีกคนละตื่น แล้วก็แยกย้ายกันไป

แบบนั้น คงไม่เรียกว่ามอร์นิ่งคิสหรอกมั้ง หรือถึงจะมีส่วนใช่ แต่มันก็ไม่ให้ความอบอุ่นอ่อนหวานอย่างนี้

ร่างสูงพลิกตัวมากอดทับเขาไว้ นิ้วยาวไล้ตามโครงหน้าเรียว แตะจูบเบาๆอีกครั้ง

“วันนี้ผมต้องไปทำงาน” ชายหนุ่มบอกเสียงนุ่มแต่ทำให้คนฟังใจหาย...วันนี้ เขาต้องอยู่คนเดียวงั้นเหรอ

“แต่ก่อนไป ผมจะพาคุณไปที่แห่งหนึ่งก่อน”

“ที่ไหน?”

“คุณชอบดอกไม้รึเปล่า?” แทนที่จะได้คำตอบ กลับได้การย้อนถาม ฮีชอลนิ่งคิด

“ไม่รู้สิ ผมไม่ค่อยคุ้นกับดอกไม้ นอกจากเห็นมันเสียบแจกันแต่งห้อง....ก็สวยดี” เขาตอบ เหลือบมองดอกไม้สีขาวในแจกันข้างเตียง

“ถ้างั้น วันนี้ผมจะพาคุณไป “รู้จัก” ดอกไม้ คุณเห็นแล้วอาจจะชอบก็ได้”

“สวนดอกไม้เหรอ?”

อีทึกไม่ตอบคำถาม ลุกขึ้นแล้วดึงฮีชอลให้ลุกตาม

“ไปอาบน้ำดีกว่า ผมจะทำกับข้าวรอ...” ชายหนุ่มทอดเสียงอ้อยอิ่ง

“วันนี้จะให้ผมช่วยอาบให้อีกมั้ย?”

คำถามนั้นแฝงความหมายลึกซึ้ง ฮีชอลหน้าแดงอีกครั้ง ส่ายหน้าโดยไม่ต้องคิดซ้ำสอง อีทึกหัวเราะในคอ พาเขาไปส่งถึงหน้าประตูห้องน้ำ

“รีบออกมานะ”

ประตูห้องน้ำปิดลงเบาๆ ฮีชอลระบายลมหายใจยาว...

พระเจ้า...

ขอให้ผมได้อยู่แบบนี้ตลอดไปได้มั้ย?

...

...

...

เขาอยู่ในห้อง...

ห้องเช่าขนาดเล็กที่ตัดแบ่งพื้นที่ส่วนหนึ่ง���ายในตึกแถว ห้องที่เต็มไปด้วยดอกไม้หลายชนิด หลายแบบ หลายสี มีทั้งที่จัดเป็นช่อตั้งโชว์ วางอยู่บนชั้น แช่เย็นอยู่ในตู้ หรืออยู่ในถังน้ำสังกะสีใบใหญ่ ดอกไม้มากมายแข่งขันกันส่งกลิ่นหอมอบอวลไปทั้งห้อง

“สวยจัง” ฮีชอลอุทานเมื่อเดินเข้ามาในร้าน คุณลุงคนหนึ่งเดินมาหา

“รับอะไรดีครับ? อ้อ....คุณอีทึก” คำหลังทักคนเดินตามมาอย่างคุ้นเคย อีทึกยิ้มรับ ก้มหัวให้

“มาซื้อดอกไม้เหรอ? ไม่เคยซื้อนี่นา...หรือจะซื้อให้คุณหนูคนนี้?”

อีทึกยิ้ม ก้มมองเขาที่ทำหน้าเหรอหราอย่างไม่รู้เรื่องราว

“คุณลุงเป็นเจ้าของร้านขายดอกไม้ ต้องดูแลร้านอยู่คนเดียว...คุณอยากจะมาช่วยมั้ย?”

ฮีชอลเลิกคิ้วอย่างแปลกใจ ช่วยงานในร้านดอกไม้นี่น่ะหรือ?

“แต่ผมไม่เคยรู้อะไรเรื่องดอกไม้...” เขาออกตัวเสียงอ่อน คุณลุงเจ้าของร้านยิ้มใจดี

“ไม่เป็นไรหรอก ลองค่อยๆเรียนรู้ไปก็ทำได้เอง...ถ้าคุณหนูไม่รังเกียจจะช่วยงานคนแก่ล่ะก็นะ...”

“ไม่หรอกครับ ผมยินดี” เขารีบบอก จับความเกรงใจและการคาดคะเนอ่อนๆในน้ำเสียงนั้นได้ เจ้าของร้านยิ้มกว้าง แต่นั่นไม่สำคัญเท่ารอยยิ้มของอีทึกที่ส่งมาให้ ชายหนุ่มดึงจมูกเขาเบาๆ

“งั้นเย็นนี้ผมมารับนะ”

ฮีชอลพยักหน้าอย่างว่าง่าย เดินตามคุณลุงขายดอกไม้ไปต้อยๆก่อนหันมาโบกมือบ๊ายบาย

แล้วงานในร้านขายดอกไม้เล็กๆก็เริ่มขึ้น...

...

...

...

เขาอยู่ในห้อง...

ห้องสีขาวยามเย็นให้���าพสีเทาหม่น ดูเหมือนจะเศร้าแต่สำหรับฮีชอลที่นั่งอยู่ท่ามกลางกองดอกไม้แล้ว เขากลับรู้สึกอบอุ่นอยู่ในม่านหมอกสีเทานั้น มือบางจัดดอกไม้ไปเรื่อยๆ โดยลืมไปว่าบรรยากาศเริ่มมืดลงทุกทีๆ จนกระทั่งมีเสียงเปิดประตูห้องและไฟสว่างขึ้น

“นั่งทำอะไรมืดๆ ทำไมไม่เปิดไฟ?” เสียงถามจากคนเข้ามาใหม่ อีทึกเดินมาขยี้ผมดำสลวยเล่นก่อนมองกองดอกไม้บนโต๊ะ

“คุณลุงให้มา บอกให้ลองเอามาจัดเล่น” เขาเงยหน้าบอกด้วยรอยยิ้มกว้าง อีทึกยิ้มรับ

“สวยนี่นา ไปได้ไม่กี่วันจัดเก่งขนาดนี้แล้วเหรอ?”

“อืม.....” เขาทำเสียงในคอ เอียงหน้ามองดอกไม้ในแจกัน “เหมือนดอกไม้มันจะเชื่อฟังผมนะ”

อีทึกยิ้ม ทรุดลงนั่งข้างๆแล้วเอามือพาดพนักเก้าอี้ตัวที่ฮีชอลนั่ง ปลายนิ้วซุกซนเขี่ยปลายผมของเขาเล่นระหว่างที่เขาปักดอกไม้ดอกสุดท้ายลงในแจกัน

“เสร็จแล้ว” บอกอย่าง���าค���ูมิใจ อีทึกยื่นหน้าเข้ามาใกล้

“สวยจริง......หอมด้วยสิ”

คนฟังยิ้มให้กับคำแรก แต่ขมวดคิ้วกับคำหลัง

“ดอกไม้นี่ไม่มีกลิ่นซักหน่อย” เขาทำจมูกฟุดฟิดกับคริสแซนธิมัมกับยิปโซสีขาว แล้วก็ได้คำตอบเป็นจูบแรงๆที่แก้ม

“นี่ไง หอมออกจะตายไป คุณไม่ได้กลิ่นเหรอ ผมว่าหอม....เหมือนอะไรน้า?.....เดี๋ยวลองดมใหม่อีกทีก่อน” แก้มใสถูกขโมยจูบอีกครั้ง และเมื่อฮีชอลหันหน้ากลับมา ริมฝีปากก็แตะลง

...

...

...

“คิดได้รึยังว่าเหมือนดอกอะไร...” เสียงถามแผ่วๆจากริมฝีปากที่โดนเคลียอยู่ไม่รู้สิ้น อีทึกไล้มือตามโครงหน้าสวย ตอบด้วยเสียงเดียวกัน

“คิดไม่ออก แบบนี้ต้องพิสูจน์ทั้งคืนแล้วมั้ง”

ปกติแล้วคำพูดทำนองนั้นเป็นสิ่งที่เขาได้ยินมาจนชิน สิ่งที่ตามมาหนีไม่พ้นกิจกรรม “ในหน้าที่” ที่เขาต้องปฏิบัติ แต่ครั้งนี้เขาหันหน้าหนี หลบตาลงเพราะรู้สึกว่าหน้าร้อนผ่าว อีทึกหัวเราะเบาๆในคอ ยอมถอยออกมาโดยไม่เซ้าซี้

เงียบกันซักพัก ฮีชอลก็ถามขึ้น

“คนไข้ของคุณเป็นยังไงบ้าง?”

“คนไข้ของผม?” อีทึกย้อนถามเสียงสูงคล้ายไม่เข้าใจ แต่สักพักก็พยักหน้า

“อ้อ...เขาก็...ดีขึ้นมากแล้วนะ ผมว่าอีกไม่นาน รอให้เขาพร้อมอีกนิด ให้เขาเข้มแข็งพอที่จะเดินคนเดียวได้ ผมก็คงหมดหน้าที่”

“หมดหน้าที่.....” ฮีชอลทวนคำ รู้สึกร่างกายเบาโหวงอย่างประหลาด

“แบบนั้น ก็หมายความว่าคุณต้องไปใช่มั้ย?”

อีทึกมองหน้าเขานิ่ง ดวงตายังคงเป็นประกายอ่อนโยน

“ใช่....ผมต้องไป”

คำตอบนั้นเหมือนเป็นหินก้อนใหญ่กลิ้งลงมาทับ ทำให้พูดอะไรไม่ออก แม้จะขยับตัวก็ยังทำไม่ได้

“เมื่อไหร่?”

คำถามนั้นไม่ใช่สิ่งที่เขาอยากถาม และคำตอบก็ไม่ใช่สิ่งที่เขาอยากได้ยินเช่นกัน...แต่...

“อีกสามวัน”

สามวัน...

นาน.......กว่าฮีชอลจะยิ้มได้อย่างแห้งแล้ง

แบบนั้นก็แปลว่า “หน้าที่” ของเขาก็กำลังจะสิ้นสุดลงเหมือนกัน!

...

...

...

เขาอยู่ในห้อง...

ห้องสี่เหลี่ยมแคบๆที่มีไฟแรงเทียนต่ำให้แสงอยู่ตรงนั้นตรงนี้ กระจายอยู่บนเพดานราวกับจะจัดฉากให้ใกล้เคียงกับสรวงสวรรค์ กลิ่นน้ำหอมปรับอากาศอัตโนมัติรวยรินกลิ่นลึกลับน่าค้นหาและเพิ่มความรัดรึงใจให้แก่ “กิจกรรม” ที่เกิดขึ้น���ายในห้อง เฟอร์นิเจอร์ชิ้นใหญ่ชิ้นเดียวและเป็นชิ้นที่สำคัญที่สุดคือเตียงหนานุ่มรูปกลม คลุมผ้าสีเข้มที่สะท้อนแสงไฟจนออกเป็นสีก่ำเหมือนสีเลือดในความมืด...เลือดที่ไหลรินด้วยฝีมือของปิศาจจากนรกที่กระหน่ำซัดอาวุธร้ายเข้าสู่ร่างของเขาครั้งแล้วครั้งเล่าโดยไม่แยแสต่อความเจ็บปวดและเสียงร้องครวญครางแทบขาดใจ ราวกับว่าเสียงร้องนั้นยิ่งเร่งเร้าความต้องการให้ทวีมากยิ่งขึ้น

“หยุด! หยุด! ได้โปรด...หยุดที!!!”

คำอ้อนวอนนั้นไม่เป็นผล หอกร้อนแหลมคมทิ่มแทงทะลุเข้ามาถึง���ายใน ปล่อยพิษร้ายเข้าสู่ร่างกายเขาอย่างไร้ปรานี โลหิตสีขาวทะลักล้นไหลเลอะรอบกาย

สีขาว...ไม่จำเป็นต้องเป็นสีแห่งความบริสุทธิ์เสมอไป!

ปิศาจร้ายถอดหอกแหลมออก มองดูร่างบอบบางไร้เรี่ยวแรงที่เกร็งกระตุกขึ้นเป็นครั้งสุดท้ายก่อนจะแน่นิ่งไป ริมฝีปากกระด้างคล้ำแสยะเป็นรอยยิ้มพึงใจอย่างสุดประมาณ ไม่ได้ยินเสียงร่ำร้องจากดวงวิญญาณที่อ่อนล้า

“ไม่! ไม่! ได้โปรด~อย่าทำแบบนี้ อย่าทำแบบนี้อีกเลย ได้โปรด อย่าทำอีกเลย....”

“ไม่!!!!!”

ฮีชอลผวาขึ้นสุดตัว ตะโกนเสียงดังลั่นจนคนนอนข้างๆสะดุ้งตาม

“ไม่~~~”

“ฮีชอล! ฮีชอล เป็นอะไรน่ะ?” อีทึกถาม ท่าทางตกใจกับสิ่งที่เห็น ฮีชอลนิ่งอยู่ครู่ใหญ่ เมื่อแน่ใจแล้วว่าสิ่งที่ได้เห็นนั้นเป็นเพียงความฝันก็ระบายลมหายใจเฮือกใหญ่ ยกมือลูบหน้าอย่างอ่อนแรง

“ฝันร้ายหรือ?” อีทึกถามค่อยๆ พิจารณาใบหน้าขาวซีดอย่างห่วงใย ฮีชอลยิ้มจืดๆ

“มันไม่ใช่ฝันหรอก มันเป็นความจริงของผมมาตลอด ความจริงที่ผมไม่เคยหนีมันพ้น” คำพูดอ่อนล้านั้นทำให้อีทึกรั้งตัวเขาเข้ามากอด มือหนึ่งลูบผมอย่างปลอบโยน

“ความจริงของคุณอยู่ตรงหน้านี่แล้ว คุณจะมองหาความจริงที่ไหนอีก”

ฮีชอลยิ้มฝืน

“มันไม่ใช่ความจริง คุณก็รู้ว่ามันไม่ใช่” เขามองหน้าอีกฝ่ายเต็มตา

“อีกไม่นานคุณก็ต้องไปตามทางของคุณ ผมเองก็ต้องกลับไปที่เดิมของผม นั่นต่างหากความจริงที่รอผมอยู่”

อีทึกนิ่งไป ดวงตาอ่อนโยนเสมอมีแววล้ำลึกเมื่อมองคนที่นั่งกอดเข่าทอดอาลัยกับชีวิต ครู่ใหญ่ก็บอกว่า

“ออกไปข้างนอกกันมั้ย?”

ดวงตาชุ่มน้ำตามีแววคำถาม

“ไปไหน? ยังไม่สว่างเลย”

“ไปดูพระอาทิตย์ขึ้น” ชายหนุ่มตอบพร้อมดึงเขาให้ลุกจากเตียง ยิ้มอ่อนโยนประดับอยู่บนใบหน้าเหมือนเดิมเมื่อหยิบเสื้อคลุมให้

“พระอาทิตย์ขึ้นตรงทะเลสาบสวยมากนะ เชื่อกันว่าที่ตรงนั้นเป็นที่ศักดิ์สิทธิ์ ถ้าใครไปขอพรตอนพระอาทิตย์ขึ้นจะได้ตามที่ขอ คุณลองไปสิ จะได้โชคดี”

ถ้าไปขอพรจะโชคดี...

จะเป็นแบบนั้นจริงๆหรือ?...

...

...

...

ฮีชอลถูกจับจูงมือให้เดินไปตามทางที่ค่อนข้างมืดและชันของป่าโปร่ง เขามองไปรอบๆตัวด้วยความรู้สึกลังเลและหวาดหวั่นเล็กน้อย หลายครั้งที่เขายึดมืออีทึกแน่นขึ้นเมื่อต้องก้าวผ่านทางที่ยากลำบาก แต่เสียงชายหนุ่มที่เดินนำหน้าก็คอยบอกอย่างอ่อนโยน

“อีกนิดนึง จะถึงแล้ว”

ฮีชอลจับมือผู้นำแน่น ก้าวตามไปโดยไม่ปริปาก จนเมื่อก้าวขึ้นมายืนบนจุดสูงสุดแล้วอีทึกจึงกระตุกมือเบาๆ

“ถึงแล้ว สว่างพอดีเลย”

ฮีชอลสูดหายใจอย่างตื่นเต้น เขายืนอยู่บนจุดสูงสุดที่มองลงไปเห็นทะเลสาบกว้าง เบื้องหน้าคือผืนน้ำที่ส่องประกายสะท้อนแสงอาทิตย์เรื่อเรืองในยามเช้า

สวยจนแทบลืมหายใจ

“พระอาทิตย์ขึ้นแล้ว คุณขอพรสิ”

ฮีชอลหันกลับไปมองพระอาทิตย์สีแดงสด ถึงแม้อีทึกอาจจะพูดเพื่อแค่ให้เขารู้สึกดีขึ้นก็ตาม แต่ฮีชอลก็หลับตาลง มือสองข้างประสานกันระหว่างอก

พระเจ้า...

ขอให้ผมเป็นอิสระจากความฝันอันเลวร้าย ขอให้ผมได้ตื่นขึ้นมาพบกับเช้าวันใหม่ที่อบอุ่นและสวยงามเหมือนอย่างในวันนี้

ขอให้ผมได้อยู่แบบนี้ตลอดไป...

ริมฝีปากได้รูปบิดโค้งเป็นรอยยิ้มทั้งที่ยังหลับตาเมื่อเรียกขานชื่อที่อยู่ในใจเงียบๆ

...อีทึก...

อยากอยู่แบบนี้ตลอดไป...

...

...

...

“เมื่อกี้ขอพรว่าอะไร?” อีทึกถามยิ้มๆเมื่อจูงมือกันเดินลงมาข้างล่าง ฮีชอลเหลือบตามองก่อนส่ายหัว

“บอกไม่ได้หรอก เดี๋ยวไม่ศักดิ์สิทธิ์”

“ไม่เห็นเกี่ยวเลย บอกหน่อยสิ นะ นะ นะ”

“ไม่บอก” เขาเดินหนี เร่งความเร็วขึ้นเพราะความเขิน

“บอกน่า....” คนเดินตามเซ้าซี้เหมือนเด็ก คว้าแขนฮีชอลแล้วรั้งจนเขาเซเข้ามาใกล้ วงแขนแข็งแรงกอดเอวเขาไว้เมื่อยื่นหน้าเข้ามาจนชิด

“บอกนะ”

ลมหายใจอุ่นเป่ารดไรผม ฮีชอลก้มหน้างุด

“ผม...อยากอยู่กับคุณแบบนี้ตลอดไป”

อีทึกกอดร่างในอ้อมแขนแน่นเข้าอีกนิด บอกด้วยน้ำเสียงอ่อนโยนเสมอต้นเสมอปลาย

“หน้าที่ของผมที่นี่กำลังจะสิ้นสุดแล้ว ผมต้องไปที่อื่น ไปทำหน้าที่ของผมให้คนอื่นที่ต้องการความช่วยเหลือ--”

“ผมต้องการความช่วยเหลือ” ฮีชอลสอดเสียงเบา “คุณจะช่วยผมได้มั้ย?”

อีทึกถอนหายใจเบาบาง

“แบบนั้น ผมต้องทำผิดกฎ แล้วก็ต้องถูกลงโทษนะ”

ฮีชอลมองหน้าอีทึกอย่างไม่เข้าใจ...ผิดกฎอะไร? แล้วทำไมต้องถูกลงโทษด้วย?

“แต่ผมอยากอยู่กับคุณ” เป็นครั้งแรกที่เขาแสดงอาการดื้อดึงเอาแต่ใจ ขอบตาเริ่มจะชื้น อีทึกมองเขานิ่งๆราวกับกำลังตัดสินใจบางอย่าง

การตัดสินใจที่จะส่งผลต่ออนาคตและชีวิตของเขาทั้งคู่!

“ผมต้องไป” ในที่สุด ชายหนุ่มก็พูดออกมาแบบนั้น ฮีชอลรู้สึกเหมือนตัวเองร่วงหล่นจากหน้าผาสูง ก่อนจะถูกดึงรั้งเอาไว้ด้วยประโยคถัดมา

“ผมต้องไปทำหน้าที่ของผมให้เรียบร้อย แล้วผมจะกลับมา” มืออบอุ่นประคองใบหน้าหม่นหมองที่เริ่มฉายแววของความหวัง

“คุณจะรอผมมั้ย? ไม่ว่าอะไรจะเกิดขึ้น หรือจะนานแค่ไหน คุณจะรอได้มั้ย?”

ถ้อยคำนั้นหนักอึ้งเท่า���ูเขา แต่ฮีชอลก็พยักหน้ารับอย่างเต็มใจ

“ถ้าคุณสัญญาว่าจะกลับมาแน่ๆ ต่อให้นานแค่ไหนผมก็จะคอย”

คำพูดน่ารักๆนั้นทำให้ได้รับสิ่งตอบแทนเป็นการหอมแก้มฟอดใหญ่ ฮีชอลเอามือจับแก้มตัวเองตาโต...ไม่ว่าเมื่อไหร่ก็ไม่ชินกับสัมผัสของอีทึกซักทีสิน่า สัมผัสที่ทำให้เขาใจเต้นและเขินอายได้ทุกครั้ง

สันจมูกโด่งเคลื่อนเข้ามาอีกครั้ง สูดดมความหอมจากแก้มสีก่ำ ริมฝีปากอุ่นละมุนคลอเคลียกับใบหน้าสีกุหลาบ ฮีชอลหลับตา สองมือเกาะเอวอีทึกไว้แน่น

...อยากอยู่แบบนี้ตลอดไป...

“กลับบ้านกันเถอะ”

เสียงกระซิบแผ่วจากริมฝีปากที่เคลียอยู่ริมหู ฮีชอลลืมตามอง หน้าแดงยิ่งขึ้นเมื่ออ่านความต้องการจากดวงตาอีกฝ่ายได้ชัดแจ้ง

…

…

…

TBC

After Tomorrow…หลังจากวันพรุ่งนี้

เขาอยู่ในห้อง...

ห้องสีขาวสว่างด้วยแสงจ้า หน้าต่างทุกบานเปิดกว้าง ม่านสีขาวถูกรูดออกทั้งหมดปล่อยให้สายลมสดชื่นกรูผ่านเข้ามาโลมไล้ร่างสองร่างที่อิงแอบกันอยู่บนเตียง

อีทึกนั่งพิงหัวเตียงโดยมีฮีชอลนอนขดตัวหนุนตักเหมือนลูกแมวตัวน้อย ปล่อยให้ชายหนุ่มลูบไล้ผิวเนียนเล่นโดยเขาไม่ปรารถนาจะขยับตัว

อยากอยู่แบบนี้ให้นานที่สุด อยากเก็บความรู้สึกนี้ไว้ตลอดไป

เสียงถามแผ่วเบาแทรกเข้ามาในห้วงคิด

“นอนเงียบเชียว...ไม่สบายรึเปล่า?”

“หึ” เขาส่ายหน้า ตอบทั้งที่หลับตา “อย่ากวนนะ ตอนนี้ผมกำลังฝันดี”

จูบเบาๆกดลงตรงขมับ

“ฝันอีกแล้ว ทำไมคุณชอบพูดแบบนี้อยู่เรื่อยเลย คุณไม่คิดว่าผมเป็นความจริงบ้างเลยหรือ”

เสียงตัดพ้อนั้นทำให้ฮีชอลลืมตามอง

“ก็คุณดีเกินกว่าจะเป็นความจริงนี่ แล้วอีกอย่าง ต่อไปเมื่อคุณจากไปแล้ว มันก็เหมือนกับผมต้องตื่นจากฝันนั่นแหละ”

คำตอบของเขาสร้างความเงียบขึ้นอีกครั้ง...เนิ่นนาน...ราวกับทั้งสองฝ่ายต้องการซึมซับช่วงเวลาระหว่างกันให้มากที่สุด

เพราะว่า...

“พรุ่งนี้ผมก็จะไม่ได้เห็นหน้าคุณแล้ว”

ฮีชอลพึมพำคล้ายละเมอ อ้อมแขนที่กอดไว้จึงรัดแน่นขึ้น

“ถึงพรุ่งนี้จะไม่เจอ แต่หลังจากพรุ่งนี้ เราจะได้เจอกันทุกวัน...” อีทึกบอกหนักแน่น

“...ผมสัญญาว่าผมจะไม่ยอมห่างจากคุณอีกเลยซักวันเดียว”

ริมฝีปากอุ่นประทับจูบหนักแน่นแทนคำสัญญา ฮีชอลโอบกอดร่างนั้นไว้ เกาะเกี่ยว หลอมรวมดวงวิญญาณทั้งสองให้เป็นหนึ่งเดียว

ต่อจากวันพรุ่งนี้...เรา...

จะอยู่ด้วยกันตลอดไป

...

...

...

เขาอยู่ในห้อง....

ไม่ใช่สิ เขาอยู่ที่ไหนซักที่ที่เขาไม่รู้จัก สถานที่สีขาวคล้ายห้องที่เขาอยู่ แต่มันเวิ้งว้าง รอบตัวเหมือนปกคลุมด้วยหมอกสีขาวทำให้มองไม่เห็นจุดเริ่มต้นหรือสิ้นสุดของห้อง...มันอาจจะไม่ใช่ห้อง อาจจะเป็นลานกว้างซักแห่งในฤดูหนาวที่มีหมอกคลุม แต่เขาก็ไม่ได้รู้สึกหนาว

“ชอนซา” เสียงห้าวทรงอำนาจดังขึ้นจากเบื้องบน ฮีชอลเงยหน้ามองแล้วหัวใจก็เต้นรัวด้วยความยินดี

อีทึก!

อีทึกกับใครอีกคนที่เป็นเจ้าของเสียงทรงอำนาจนั้น ยืนอยู่เหนือเขาขึ้นไป

“ฮวาอิน” เสียงนุ่มที่เขาใฝ่หาตอบรับอย่านอบน้อม แต่นั่นไม่ได้ทำให้ท่าทางแข็งกระด้างของฮวาอินอ่อนโยนลง ตรงกันข้ามน้ำเสียงนั้นกลับยิ่งเข้มงวด

“เจ้าทำผิดนะ เจ้ารู้ตัวใช่มั้ยว่าตัวเองทำความผิด”

ไม่มีคำตอบจากอีทึก ชายหนุ่มก้มหน้าราวกับยอมรับข้อกล่าวหานั้นโดยดุษณี

“เราให้เจ้าลงไปช่วยเหลือมนุษย์คนนั้นเพราะเห็นว่าเจ้าเดือดร้อนใจเหลือเกินที่เห็นเขามีปัญหา แต่เจ้ากลับถือเป็นโอกาสละเมิดกฎสวรรค์ด้วยการไปมีความสัมพันธ์กับดวงวิญญาณมัวหมองนั่น”

“ไม่จริง” ชายหนุ่มเสียงแข็งขึ้น “ดวงวิญญาณนั้นไม่ได้มัวหมอง ถึงแม้เขาจะเป็นคนทำงานแบบนั้น แต่จิตวิญญาณของเขาคือจิตวิญญาณที่บริสุทธิ์” ท้ายประโยคอ่อนลงจนมีแววหวาน ฮวาอินปรายตามอง

“เฮอะ เจ้ารักเขาล่ะสิ เจ้าน่ะสนใจเขาตั้งแต่ได้ยินคำ���าวนาของเขา แล้วพอเจ้าได้เจอหน้า เจ้าก็รักเขาตั้งแต่แรกเห็น”

อีทึกหลบตาผู้ทรงอำนาจ แก้มสองข้างเป็นสีเข้ม

“ข้าชื่นชมในความรักหรอกนะ ความรักเป็นสิ่งดี อย่างน้อยมนุษย์เหล่านั้นก็สวด���าวนาให้เราด้วยความรัก แต่ความรักของเจ้ามันผิดทำนองคลองธรรม เพราะฉะนั้นเจ้าต้องได้รับโทษ”

“ข้าพร้อมจะรับโทษสูงสุดอยู่แล้ว”

ฮวาอินทำเสียงในคอ

“โทษสูงสุดคือการเนรเทศเจ้าลงไปสู่โลกมนุษย์น่ะหรือ นั่นไม่ใช่โทษหรอก มันเป็นรางวัลที่เจ้ารอคอยมากกว่า เจ้าตั้งใจทำให้มันเป็นแบบนั้นเพราะรู้อยู่แล้วว่าต้องได้รับโทษนี้ แต่ก็เอาเถอะ เมื่อกฎมีไว้แบบนั้น เจ้าก็ต้องถูกเนรเทศ แต่ก่อนหน้านั้น เราจะมีโทษอย่างเบาให้เจ้าก่อน”

อีทึกสบตาผู้สูงศักดิ์อย่างไม่เข้าใจ

“นั่นคือเจ้าต้องบำเพ็ญตนชำระความผิดเป็นเวลาเจ็ดวันไงล่ะ”

“เจ็ดวัน” อีทึกครางเสียงอ่อย

“เจ็ดวัน “ของเรา” เท่านั้นเอง เจ้าน่าจะทำได้อยู่แล้ว นี่เป็นโทษอย่างเบาที่สุดของเราเจ้าก็รู้นี่”

“แต่ว่า...เจ็ดวันของเรา....มัน....” ชายหนุ่มอึกอัก พูดไม่ออก

“มันก็แค่เจ็ดปีของโลกมนุษย์เท่านั้นเอง” ฮวาอินต่อเสียงนุ่ม ยิ้มคล้ายสนุกที่ได้หยอกล้อกับเด็กน้อย อีทึกถอนหายใจ แต่ในที่สุดก็น้อมตัวลงเป็นการยอมรับ

“ข้ายอมรับโทษตามที่ท่านกำหนดไว้ทุกประการ”

ผู้ทรงอำนาจก้าวเข้ามาวางมือบนไหล่

“เพื่อเป็นการพิสูจน์ความรักของเจ้าทั้งสอง ข้าขออวยพร...หวังว่าเขาจะรอได้นะ”

ฮีชอลรู้สึกว่า���าพทั้งหมดลอยห่างออกไปช้าๆ จนในที่สุดก็เหลือเพียงความมืดมิด

เจ็ดปี...

ต่อให้นานกว่านี้ ยังไงเขาก็จะรอ

...

...

...

เขาอยู่ในห้อง

ห้องสีขาวห้องเดียวกับเมื่อหลายวันก่อน ห้องสีขาวที่ตกแต่งด้วยเครื่องเรือนสีขาวให้ความสว่างไสว เขาพลิกตัวอยู่บนเตียงนอน ผ้าปูที่นอนสีขาวกับผ้าห่มสีขาวหลุดลุ่ยขยุกขยุย ที่นอนด้านข้างๆมีร่องรอยคล้ายคนที่นอนอยู่เพิ่งจะลุกออกไป

เมื่อคืนนี้เขาฝัน...

เป็นความฝันที่แปลก เขาฝันว่าอีทึกเป็นเทวดาที่ได้รับหน้าที่มาช่วยเหลือเขาในโลกมนุษย์ และได้ทำผิดกฎของสวรรค์ด้วยการมีความสัมพันธ์กับเขา

ในฝัน อีทึกจะต้องได้รับโทษให้บำเพ็ญตนชำระความผิดเป็นเวลา 7 วัน

7 วันของสวรรค์ คือ 7 ปีของโลกมนุษย์

หมายความว่าเขาต้องรอถึงเจ็ดปีกว่าจะได้พบกับอีทึกอีกครั้ง

ฮีชอลสะบัดศีรษะไล่ความฟุ้งซ่านออกไป คงเป็นเพราะเขาคิดมากไปเองจึงฝันเป็นตุเป็นตะ ป่านนี้อีทึกของเขาคงยุ่งกับการสะสางงานเพื่อจะกลับมา

สิ่งที่เขาต้องทำก็แค่รอเท่านั้น

ดอกไม้สีขาวข้างเตียงปลายกลีบเริ่มเปลี่ยนเป็นสีคล้ำ

เขาเองก็ต้องไปทำงานเหมือนกัน

...

...

...

เขาอยู่ในร้านดอกไม้

เวลาผ่านไปเท่าไหร่ไม่รู้ ฮีชอลกำลังจัดดอกไม้ให้ลูกค้า อยู่เพลินๆ คุณลุงเจ้าของร้านก็เดินเข้ามาทัก

“คุณหนู”

“ครับ?” ฮีชอลขานรับทั้งๆที่ยังจัดดอกไม้ง่วน พร้อมบอกเสริมอีกว่า “คุณลุงอย่าเรียกผมว่าคุณหนูเลย เรียกชื่อเถอะ ฟังแล้วมันจั๊กจี้ยังไงไม่รู้”

“คุณหนูเงียบไปนะวันนี้ มีเรื่องไม่สบายใจรึเปล่า?” นอกจากจะไม่ทำตามที่เขาขอร้องแล้ว ยังตั้งคำถามมาอีก ฮีชอลรามือจากการจัดดอกไม้ ยิ้มฝืนๆ

“ไม่เชิงหรอกครับ เพียงแต่....”

“มีปัญหากับคุณอีทึกเหรอ?”

เขาส่ายหน้าเบาๆ

“เขา....ไม่อยู่แล้วครับ”

“อ้าว” คุณลุงทำเสียงแปลกใจ “ไปไหนซะแล้วล่ะ?”

“ไปทำงานที่อื่นครับ”

“ออ......” ผู้อาวุโสพยักหน้าหงึกหงัก “งั้นที่คุณเศร้า ก็คงคิดถึงเขาสินะ...แต่เขาก็ไปไม่นานนี่ เดี๋ยวก็กลับไม่ใช่เหรอ?”

“ผมไม่ทราบหรอก บางที....อาจจะนานก็ได้” เขาตอบเสียงค่อย ใจนึกไปถึงความฝันเมื่อคืน

7 ปี...

ถ้าเขาต้องรอนานขนาดนั้น จะเป็นยังไงนะ?

“ถ้าการรอนั้นเป็นไปเพื่อความรัก เวลามันก็ผ่านไปเร็วนะ อย่างที่เค้าพูดกันว่า เจ็ดปีก็เหมือนเจ็ดวันไงล่ะ”

ฮีชอลชะงัก คำพูดสุดท้ายกระทบใจอย่างจัง เขามองหน้าคุณลุงที่ยิ้มให้อย่างใจดี พึมพำกับตนเองอย่างไม่มั่นใจ

“ถ้าผมต้องรอนานขนาดนั้นจริงๆ...ผมจะรอได้มั้ยก็ไม่รู้”

“แล้วคุณคิดว่าจะรอไหวมั้ยล่ะ?” คุณลุงถามกลับ กึ่งจริงจัง กึ่งหยั่งเชิง แต่เมื่อเห็นฮีชอลหน้าหมองลงก็เปลี่ยนเป็นปลอบ

“จริงๆแล้ว คุณไม่น่าต้องคิดอะไรมากนะ ก็แค่คิดว่าเขาจะกลับมาหลังจากวันพรุ่งนี้แค่นั้นเอง”

หลังจากวันพรุ่งนี้...

หลังจากวันพรุ่งนี้แล้วเขาจะกลับมา...

แต่ว่ามันต้องหลังจากวันพรุ่งนี้อีกกี่วันกันล่ะ?...

หนึ่งวัน สองวัน สามวัน...

หนึ่งอาทิตย์...

หนึ่งเดือน...

หนึ่งปี...

...

...

...

เจ็ดปี...

...

...

...

เขาอยู่ในห้อง

ห้องนอนสีขาวที่ไม่แตกต่างไปจากเมื่อเจ็ดปีที่แล้ว เครื่องเรือนสีขาวยังคงอยู่ในส���าพเดิมไม่มีการเปลี่ยนแปลงเคลื่อนย้าย ���าพติดผนังยังคงเป็น���าพเดิม ดอกไม้สีขาวในแจกันแม้จะเปลี่ยนใหม่ทุกวันแต่ก็เป็นดอกไม้ชนิดเดิม...ดอกไม้สีขาวกลิ่นหอมอ่อนๆที่เขาได้เห็นและได้กลิ่นเป็นครั้งแรกเมื่อตื่นขึ้นมาในห้องนี้เมื่อเจ็ดปีที่แล้ว ดอกไม้ที่เขารู้สึกว่าจำลองลักษณะของคนที่เขาเฝ้ารอเอาไว้...ชายหนุ่มที่อ่อนโยน มีจิตใจที่สดสว่างและขาวสะอาดเหมือนดอกไม้นี้ รวมถึงกลิ่นกายหอมอ่อนๆคล้ายคลึงกันที่เขาจำได้ไม่ลืม

อีทึก...

หัวใจของเขาเรียกชื่อนี้อย่างอ่อนโยนเสมอ การรอคอยแม้จะยาวนาน แต่เขาก็ไม่เคยเหนื่อยหน่ายที่จะรอ

เราจะได้เจอกันหลังจากวันพรุ่งนี้...

นี่คือสิ่งที่เขาท่องไว้ในใจเสมอ คำพูดของคุณลุงเจ้าของร้านขายดอกไม้ที่จากไปและได้ทิ้งร้านดอกไม้เอาไว้ให้เขาดูแล...ร้านดอกไม้เล็กๆที่บัดนี้เติบโตขึ้นเป็นร้านดอกไม้ที่มีชื่อเสียงที่สุดในเมืองนี้

เสียงโทรศัพท์ดังขึ้นในความเงียบ

“คุณฮีชอลครับ วันนี้เรามีงานจัดดอกไม้ในงานแต่งงานที่โรงแรมตอนสิบโมงนะครับ” เสียงพนักงานคนหนึ่งเตือนความจำเขามาทางโทรศัพท์

“อืม ผมจะออกไปเดี๋ยวนี้แล้ว เจอกันที่โรงแรมนะ”

ฮีชอลวางสาย หันไปยิ้มให้ดอกไม้สีขาวหัวเตียงอย่างอ่อนโยน

...แล้วเจอกันตอนเย็นนะ...

...

...

...

เขาอยู่ในห้อง

ห้องจัดเลี้ยงขนาดใหญ่ที่กำลังจัดเตรียมสถานที่อย่างประณีตสำหรับงานแต่งงานของลูกสาวคหบดีผู้มั่งคั่ง เขากำลังสั่งการให้พนักงานจัดดอกไม้ตกแต่งสถานที่ตามที่ได้ตกลงไว้กับเจ้าของงาน

“งานใหญ่น่าดูเลยนะคุณฮีชอล เห็นว่าเจ้าของงานจู้จี้ซะด้วยซี” เจ้าหน้าที่อำนวยความสะดวกของโรงแรมชวนเขาคุย ฮีชอลพยักหน้ารับ

“ก็อย่างนั้นแหละ แต่งงานลูกสาวทั้งทีก็ต้องให้ออกหน้าออกตาสิคุณ คนเราจะแต่งงานได้กี่ครั้งกันล่ะ”

“แต่คนจัดงานนี้ไม่ใช่พ่อแม่คู่บ่าวสาวหรอกนะ เห็นว่าเป็นพี่ชาย หรือญาติสนิทนี่แหละรับอาสาช่วยจัดงานให้ พวกพนักงานสาวๆของผมเค้าซุบซิบกันว่าหล่อเนี๊ยบยังกับเดินออกมาจากนิตยสารยังไงยังงั้นเลย จบจากเมืองนอก ทำงานงี้ละเอียดชนิดฝุ่นซักเม็ดก็ยังให้เห็นไม่ได้”

ฮีชอลหัวเราะขำท่าทางของเพื่อนร่วมงาน บอกอย่างไม่จริงจังนัก

“งานของเค้า เงินของเค้า เค้าก็ต้องอยากให้ออกมาดีสิคุณ แล้วยิ่งรับเป็นหน้าม้าจัดงานใหญ่ขนาดนี้ ถ้าออกมาแย่เค้าเองก็ต้องขายหน้าเหมือนกันแหละน่า”

เขาหันไปสั่งงานลูกน้องต่อ ประสบการที่ผ่านมาทำให้ชินกับความจุกจิกของลูกค้าจนเห็นเป็นเรื่องธรรมดา เขาไม่เคยกลัวว่าจะทำผิดพลาด เพราะตัวเองก็ไม่ใช่คนมักง่ายในการทำงานเหมือนกัน

เขาไม่ชอบงานที่ทำลวกๆ โดยเฉพาะอย่างยิ่งงานที่ต้องอาศัยความสวยงามเป็นเครื่องเชิดหน้าชูตาอย่างการจัดดอกไม้

“คุณ ธารดอกไม้ทำไมมันตึงแบบนั้นล่ะ? ผมบอกแล้วนี่ว่าต้องให้มันหย่อนลงอีกนิด ทำงานไม่ได้ดูแบบเลยหรือไง” เสียงนุ่มทุ้มแต่แฝงแววเข้มงวดดังขึ้นด้านหลัง ฮีชอลเงยหน้ามองธารดอกไม้ขนาดใหญ่ที่แขวนจากเพดานสู่พื้นแล้วเห็นจริงตามว่า เขารีบหันไปบอกต้นเสียงที่สั่งการ

“ครับ เดี๋ยวผม.....”

คำพูดขาดหายไปในคอเมื่อหันไปเห็นคนพูดเต็มตา

อีทึก...

ชายหนุ่มร่างโปร่งในชุดสูทขาวเรียบนั้นราวกับจำลองร่างมาจากอีทึกของเขาทุกกระเบียดนิ้ว

อีทึก...

หัวใจของฮีชอลเต้นแรงเป็นครั้งแรกในรอบเจ็ดปี เลือดร้อนๆฉีดไปทั่วใบหน้าเมื่อเขาจ้องมองคนที่ยืนอยู่ตรงหน้าอย่างตกตะลึง

อีทึก...

ดวงตาคมเข้มงวดอ่อนแสงลงเมื่อสบตาเขา ถ้าฮีชอลไม่ได้เข้าข้างตัวเองเกินไป เขาคิดว่าเขาเห็นความยินดีในแววตาของอีกฝ่ายเมื่อมองมาที่เขาเช่นกัน

“คุณ...เป็นคนดูแลเรื่องจัดดอกไม้ที่นี่หรือ?”

คำถามนั้นเรียกสติเขาคืนมา ฮีชอลก้มศีรษะรับอย่างประหม่า

“คะ ครับ...เอ่อ...ธารดอกไม้ของคุณ เดี๋ยวผมจะแก้ไขให้”

เขาหันซ้ายหันขวา พนักงานคนอื่นคงกำลังทำงานอยู่ที่อื่นทำให้ไม่เห็นใครสักคน ฮีชอลมองไปบนเวที ตรงจุดที่แขวนธารดอกไม้มีเก้าอี้เตี้ยๆวางอยู่ เขาเดินไปที่เก้าอี้นั้น จัดการปีนขึ้นไปปลดเชือกออก

อันที่จริงการแก้ไขตำแหน่งของธารดอกไม้ทำได้ง่ายนิดเดียว เพียงแค่จัดการขึงรอกใหม่ให้ได้ระดับเท่านั้น แต่ว่า...

จะเป็นเพราะเขาซุ่มซ่ามไปเอง หรือเพราะโชคชะตาก็ตาม เมื่อฮีชอลออกแรงดึงรอก เก้าอี้ที่เขายืนอยู่ก็พลิกลงมา...

เพียงเสี้ยววินาทีที่เขารู้สึกว่าเท้าไม่ติดพื้น เมื่อลืมตาขึ้นก็เห็นใบหน้าหนึ่งลอยอยู่ใกล้ๆ

“อีทึก”

เพราะความตกใจทำให้ชื่อนั้นหลุดปากไปโดยอัตโนมัติ ชายหนุ่มที่วิ่งเข้ามารับตัวเขาไว้จ้องมองเขาแน่วแน่ ดวงตามีแววประหลาด

เป็นความยินดีปนสงสัย เหมือนคนตามหาและได้เจอกับของที่ต้องการ แต่ยังไม่แน่ใจว่าจะใช่สิ่งนั้นจริงๆหรือเปล่า

“ฮี...ชอล...?...”

เพียงสองคำที่ชายหนุ่มหลุดปากอย่างไม่แน่ใจ แค่นั้น...ฮีชอลยิ้มทั้งน้ำตา

ในที่สุด...

วันหลังจากวันพรุ่งนี้ที่เขารอคอยมาแสนนานก็มาถึง

อ้อมแขนอบอุ่นเหมือนกับเมื่อเจ็ดปีที่แล้วกระชับตัวเขาแน่น เสียงนุ่มอ่อนโยนกระซิบแนบหู

“ยินดีที่ได้พบ”

END